సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
​సినిమా కథ కాపీ.. దశరథ్ వివరణ ఇది!
ప్రభాస్ హీరోగా దాదాపు ఆరేళ్ల కిందట వచ్చిన ‘మిస్టర్ పర్ఫెక్ట్’ సినిమా కథపై రేగిన కాపీ వివాదంపై ఆ సినిమా దర్శకుడు దశరథ్ స్పందించాడు
TNN | Updated:
Sep 18, 2017, 02:24PM IST
ప్రభాస్ హీరోగా దాదాపు ఆరేళ్ల కిందట వచ్చిన &lsquo;మిస్టర్ పర్ఫెక్ట్&rsquo; సినిమా కథపై రేగిన కాపీ వివాదంపై ఆ సినిమా దర్శకుడు దశరథ్ స్పందించాడు. తన వివరణతో కూడిన ఒక ప్రెస్&zwnj;నోట్ ను ఆయన విడుదల చేశాడు. ఆ కథ తనది అని, దాన్ని కాపీ కొట్టి ఆ సినిమాను తీశారని.. శ్యామలారాణి అనే రచయిత్రి కోర్టులో కేసు వేశారు. ఈ నేపథ్యంలో దశరథ్ స్పందించాడు. ఆ సినిమా కథ తమ సొంతం అని, దాన్ని ఎక్కడ నుంచి కాపీ కొట్టలేదని దశరథ్ స్పష్టం చేశాడు.
శ్యామలారాణి నవల 2010 ఆగస్టు ఎనిమిదో తేదీన విడుదల చేశారని, అయితే తాము 2009 ఫిబ్రవరి 19నే &lsquo;నవ్వుతూ&rsquo; పేరుతో &lsquo;మిస్టర్ పర్ఫెక్ట్&rsquo; కథను రైటర్స్ యూనియన్ లో రిజిస్టర్ చేశామని ఈ దర్శకుడు పేర్కొన్నాడు. అలాంటప్పుడు తమ సినిమా కథ కాపీ ఎలా అవుతుంది? అని ప్రశ్నించాడు. కథను రైటర్స్ యూనియన్ లో రిజిస్టర్ చేయించకముందే.. అంతకు కొన్ని నెలల క్రితమే తను, నిర్మాత దిల్ రాజు మలేషియా వెళ్లి ప్రభాస్ కు ఆ సినిమా కథను చెప్పామన్నాడు. అప్పట్లో ప్రభాస్ &lsquo;బిల్లా&rsquo; సినిమా షూటింగ్ కోసం మలేసియాలో ఉండటంతో తాము అక్కడకు వెళ్లామన్నాడు.
స్థూలంగా శ్యామలారాణి నవల విడుదలకు ముందు రెండేళ్ల కిందటే తాము ఆ కథను అనుకున్నామని, హీరోకి చెప్పి ఒప్పించామని.. అలాంటి కథను కాపీ అనడం ఏమిటని ఆయన ప్రశ్నించాడు. శ్యామలారాణి ఈ విషయంలో ముందుగా తమను సంప్రదించారని, ఆమెకు తాము వివరణ ఇచ్చామని.. అయినప్పటికీ ఇలా కోర్టులో కేసు వేయడం విడ్డూరమని దశరథ్ పేర్కొన్నాడు.
తాము కాపీ కొట్టామనే లేనిపోని అపోహలు కలగకుండా.. తను ఈ ప్రకటనను విడుదల చేస్తున్నట్టుగా దశరథ్ పేర్కొన్నాడు.